Toʻqimachilik sanoati korxonalarini yanada ragʻbatlantirish va ularning raqobatbardoshligini oshirish chora-tadbirlari toʻgʻrisida
(resolution, 2018-08-15)

Toʻqimachilik sohasi korxonalarini aylanma mablagʻlar bilan oʻz vaqtida taʼminlash, ularning barqaror ishlashi uchun qulay sharoitlar yaratish, sohaning eksport salohiyatini oshirish, shuningdek, yangi ish oʻrinlarini tashkil etish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “2017-yilgi paxta tolasi hosilini ishlab chiqarish va 2018-yilning yanvar — avgust oylarida yetkazib berishning asosiy koʻrsatkichlari toʻgʻrisida” 2018-yil 18-yanvardagi PQ-3483-son qarori bilan tasdiqlangan paxta tolasi balansining amal qilish muddati 2018-yil 15-avgustda tugashi maʼlumot uchun qabul qilinsin. 2. Shunday tartib oʻrnatilsinki, unga muvofiq paxta tolasi toʻqimachilik korxonalarining ehtiyojlaridan kelib chiqqan holda birja savdolari orqali quyidagi tartibda cheklovlarsiz sotiladi: a) 2017-yilgi hosil uchun — narxining 15 foizini oldindan toʻlash, qolgan 85 foiziga bank kafolati berish va yakuniy hisob-kitobni 90 kun mobaynida amalga oshirish; b) 2018-yilgi hosil uchun — narxining 35 foizini oldindan toʻlash, qolgan 65 foiziga bank kafolati berish va yakuniy hisob-kitobni 90 kun mobaynida amalga oshirish. 3. Vazirlar Mahkamasining ““Oʻzpaxtasanoat” aksiyadorlik jamiyati korxonalarida ishlab chiqarilgan paxta tolasini sotish va hisob-kitoblar mexanizmini takomillashtirish toʻgʻrisida” 2018-yil 12-fevraldagi 106-son qaroriga (Oʻzbekiston Respublikasi QT, 2018-y., 2-son, 31-modda) ilovaga muvofiq oʻzgartirish va qoʻshimchalar kiritilsin. 4. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Moliya vaziri J.A. Qoʻchqorov va Oʻzbekiston Respublikasi Bosh vazirining oʻrinbosari N.S. Otajonov zimmasiga yuklansin. 1. 5-bandga quyidagi mazmundagi uchinchi xatboshilar qoʻshilsin: “Bunda mahalliy toʻqimachilik korxonalariga paxta tolasi birja savdolarida quyidagilar asosida milliy valyutada sotiladi: 2017-yilgi hosil uchun — narxining 15 foizini oldindan toʻlash, qolgan 85 foiziga bank kafolati berish va yakuniy hisob-kitobni 90 kun mobaynida amalga oshirish; 2018-yilgi hosil uchun — narxining 35 foizini oldindan toʻlash, qolgan 65 foiziga bank kafolati berish va yakuniy hisob-kitobni 90 kun mobaynida amalga oshirish”. 2. 1-ilovada: a) 12-bandning ikkinchi xatboshisi quyidagi tahrirda bayon etilsin: “tasdiqlangan ulgurji preyskurant narxlardan past darajada boʻlganda, qoʻshilgan qiymat soligʻini hisobga olgan holda, respublika tashkilotlari uchun paxta tolasini sotishda paxta tozalash zavodlari amalda yuklab joʻnatish kunida birjada haqiqatda yuzaga kelgan narxlardan kelib chiqib, qoʻshilgan qiymat soligʻini quyidagi formula boʻyicha hisoblaydi: 20/120 ga koʻpaytirilgan haqiqiy sotish narxi (qoʻshilgan qiymat soligʻi = haqiqiy sotish narxi x 20/120)”; b) 17-bandning toʻrtinchi xatboshisidan “Jamgʻarmaga “Oʻzpaxtasanoat” AJning olingan mablagʻlar boʻyicha qarzdorligini qoplash hisobraqamiga yoki” soʻzlari chiqarib tashlansin. 3. 2-ilovada: a) 14-band quyidagi tahrirda bayon etilsin: “14. Paxta tolasi mahsulotlarini sotuvchilar tomonidan yetkazib berish 100 foiz oldindan haq toʻlash shartlarida amalga oshiriladi. Bunda mahalliy toʻqimachilik korxonalariga paxta tolasi birja savdolarida quyidagilar asosida milliy valyutada sotiladi: 2017-yilgi hosil uchun — narxining 15 foizini oldindan toʻlash, qolgan 85 foiziga bank kafolati berish va yakuniy hisob-kitobni 90 kun mobaynida amalga oshirish; 2018-yilgi hosil uchun — narxining 35 foizini oldindan toʻlash, qolgan 65 foiziga bank kafolati berish va yakuniy hisob-kitobni 90 kun mobaynida amalga oshirish”; b) 17-band quyidagi tahrirda bayon etilsin: “17. Xaridorlar: birjada avans bilan taʼminlangan hajmlardagi mahsulotni sotib olishga bitimlar tuzish; paxta tolasini tekshirish va mahsulotni xarid qilish boʻyicha bitim shartlariga muvofiq miqdorda va sifatda tanlash; tovarni qabul qilish-topshirish dalolatnomasi imzolanguniga qadar (birja bitimida kelishilgan uni yetkazib berish shartlarini bajarish) paxta tolasi saqlanadigan joylarda uni tekshirish (tanlash) dalolatnomasini tuzishni talab qilish huquqiga ega”; v) 19-banddagi “tuzilgan birja bitimiga” soʻzlaridan keyin “ushbu Nizomning 14-bandiga muvofiq” soʻzlari qoʻshilsin; g) 20-band quyidagi tahrirda bayon etilsin: “20. HKKP oldi-sotdi shartnomasiga muvofiq zarur mablagʻlar tushgandan keyin bir ish kunida ushbu Nizom talablariga muvofiq sotuvchining shaxsiy kabinetiga toʻlangan bitimlar toʻgʻrisidagi reyestrni yuborishi shart”; d) 21-band quyidagi tahrirda bayon etilsin: “21. Sotuvchi HKKPdan sotib oluvchi tomonidan oldindan toʻlov toʻlangani toʻgʻrisidagi maʼlumotni olgandan keyin ushbu Nizomning 14-bandiga muvofiq mahsulotni xaridorga 3 ish kuni mobaynida paxta terminalining FCA shartlarida yoki yetkazib berishning birja bitimida kelishilgan boshqa shartlarida yetkazib beradi. Sotuvchi tovarni yetkazib berish boʻyicha birja bitimida kelishilgan shartlarni bajargandan soʻng sotuvchi va xaridor roʻyxatdan oʻtkazilgan birja bitimi boʻyicha mahsulotni topshirish-qabul qilish toʻgʻrisida dalolatnoma tuzadilar”. 4. Paxta tolasini birja savdolarida sotish toʻgʻrisidagi Nizomga ilova qilingan Birja savdolarida xaridorlarga sotiladigan paxta tolasi uchun hisob-kitob qilish sxemasi VI bosqichining “Tadbirlar” ustunida: a) 1-banddagi “moliyaviy majburiyatlarni toʻliq qoplash uchun mablagʻlar” soʻzlari “zarur mablagʻlar” soʻzlari bilan almashtirilsin; b) 2-band quyidagi tahrirda bayon etilsin: “2. Birjaning HKKP sotuvchiga ushbu Nizom talablariga muvofiq tushgan mablagʻlar boʻyicha toʻlangan bitimlar reyestrini yuboradi va bu paxta tolasini topshirish-qabul qilish dalolatnomasini rasmiylashtirish uchun asos hisoblanadi”.